ai4bharat/Pralekha huggingface dataset:
وزارت دفاع
ہندوستان نے اے پی جے عبدالکلام جزیرے سے درمیانی رینج کے بیلسٹک میزائل اگنی 3 کا کامیاب تجربہ کیا
ہندوستان نے 23 نومبر 2022 کو اے پی جے عبدالکلام جزیرے، اوڈیشہ سے درمیانی رینج کے بیلسٹک میزائل اگنی 3 کا کامیاب تجربہ کیا۔ کامیاب تجربہ اسٹریٹجک فورسز کمانڈ کے زیر اہتمام معمول کے یوزر ٹریننگ لانچ کا حصہ تھا۔ لانچ ایک پہلے سے طے شدہ رینج کے لیے کیا گیا تھا اور سسٹم کے تمام آپریشنل پیرامیٹرز کو درست کیا گیا تھا۔
الیکٹرانکس اور اطلاعات تکنالوجی کی وزارت
جی ایس ٹی ای انوائس سسٹم نے 3 ماہ کا سفر مکمل کیا، 37000سے زیادہ ٹیکس دہندگان کو 1680 لاکھ سے زیادہ انوائس ریفرینس نمبر جاری کیے
دسمبر 2020 میں 603 لاکھ اور نومبر 2020 میں 589 لاکھ ای-انوائس جاری کیے
نئی دہلی۔2 دسمبر جی ایس ٹی نظام میں گیم چینجر جی ایس ٹی ای انوائس کے نظام نے تین ماہ کا سفر مکمل کر لیا ہے اور ٹیکس دہندگان کو نئے پلیٹ فارم پر آسانی سے منتقلی میں مدد فراہم کی ہے۔ این آئی سی کے تیار کردہ ای انوائس نظام سے گذشتہ تین ماہ کے دوران 37000 سے زیادہ ٹیکس دہندگان کی 1680 لاکھ سے زیادہ انوائس ریفرنس نمبر  تیار کرنے میں مدد فراہم کی ہے۔
اکتوبر 2020 کے دوران 495 لاکھ کے ساتھ شروع کرتے ہوئے ، نومبر 2020 میں ای- انوائس کی تعداد بڑھ کر 589 لاکھ اور دسمبر 2020 میں 603 لاکھ ہوگئی۔ دلچسپ بات یہ ہے کہ این آئی سی  کے ای- وے بل تیار کرنے والےشعبے نے ای- وے بل نظام کو تیار کیا۔ پچھلے سالوں کے اسی مہینوں کے مقابلے میں ستمبر سے دسمبر 2020 کے دوران بھی سب سے زیادہ رہی ہے۔
سسٹم کا رسپانس اچھا ہے اور اس عرصے کے دوران آئی آر این نے جو انوائس تیار کیے ہیں وہ پریشانیوں سے پاک رہے۔ تاہم ، عام غلطیاں ہوئی ہیں جیسے ایک ہی دستاویز نمبر پر بار بار درخواستیں کرنا ، ایک ہی دستاویز نمبر پر بیک وقت درخواستیں ، توثیق یا حساب کتاب کی غلطیوں کے ساتھ درخواستیں وغیرہ۔ این آئی سی کےہیلپ ڈیسک کے ذریعہ اٹھائے گئے عملی اقدامات بشمول میل کے ذریعہ ٹیکس دہندگان کے ساتھ معاملات کے بارے میں بات چیت بھی شامل ہے۔ ٹیلی فونک رابطوں اور اصلاحی اقدامات کی تجویز ، غلطیوں کو کم کرنے میں مدد فراہم کرتی ہے۔ این آئی سی نے بھی روزانہ کے بنیاد پر تعداد اور قیمت کے بارے میں اَپ ڈیٹ بھیجنا شروع کردیا ہے۔
حکومت نے مجموعی کاروبار میں کمی کر کے یکم جنوری 2021 سے ٹیکس دہندگان کے ذریعہ آئی آر این کی جنریشن کے لئے 100 کروڑ سالانہ کم کر دیا ہے۔ این آئی سی نے پہلے ہی ان ٹیکس دہندگان کے لئے اے پی آئی اور آف لائن ٹول پر مبنی سائٹوں کو فعال کردیا ہے۔ یکم جنوری 2021 سے ان ٹیکس دہندگان کی جانب سے ای -انوائس کا بند وبست کرنے کے لئے این آئی سی مناسب انفراسٹرکچر کے ساتھ تیزی لا ئی ہے۔این آئی سی پورٹل ان بڑے کاروباریوں کو جن کا مجموعی کاروبار 500 کروڑ سے زیادہ ہے انہیں اپنے سپلائرز اور صارفین کو اپنے سسٹم سے براہ راست اے پی آئی تک رسائی کی سہولت فراہم کرتا ہے۔
چھوٹے ٹیکس دہندگان کی ضروریات کو مدنظر رکھتے ہوئے ، این آئی سی نے آف لائن ایکسل پر مبنی آئی آر این تیاری اور پرنٹنگ ٹول تیار کیا ہے ، جسے چھوٹے ٹیکس دہندگان کے لئے این آئی سی-جی پی پی ٹول کہا جاتا ہے۔ اس ایپلی کیشن سے ٹیکس دہندگان کو انوائس کی تفصیلات درج کرنے ، این آئی سی آئی آر این پورٹل پر اپ لوڈ کرنے کی فائل تیار کرنے ، کیو آر کوڈ کے ساتھ آئی آر این ڈاؤن لوڈ کرنے اور کیو آر کوڈ کے ساتھ ای انوائس کو پرنٹ کرنے کی سہولت ملے گی۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-46
(Visitor Counter : 160
صحت اور خاندانی بہبود کی وزارت
آبادی میں اضافے کو کامیابی کے ساتھ روکنے والی ریاستیں
نئی دہلی، 3 مارچ 2020، صحت اور کنبہ بہبود کے وزیر مملکت جناب اشونی کمار چوبے نے ایک سوال کے تحریری جواب میں آج راجیہ سبھا کو بتایا کہ ہندوستان میں زرخیزی کی کل شرح  1999 کی 3.2 سے گھٹ کر 2005 میں 2.9 ہوگئی ارو 2017 میں یہ مزید گھٹ کر 2.2 ہوگئی ہے۔22 بڑی ریاستوں میں سے 13 ریاستیں ایسی ہیں جنہوں نے 2017 کے سیمپل رجسٹریشن سسٹم کے مطابق ٹی ایف آر کی زرخیزی کی سطح حاصل کرلی ہے۔ تفصیلات ذیل میں دی گئی ہیں:
ریاست / مرکز کے زیر انتظام علاقے جنہوں نے 2017 میں زرخیزی کی تبدیل سطح  حاصل کرلی ہے
|
|
بڑی ریاست / مرکز کے زیر انتظام علاقے
|
|
زرخیزی کی کل شرح
|
|
ہندوستان
|
|
2.2
|
|
دہلی
|
|
1.5
|
|
آندھرا پردیش
|
|
1.6
|
|
ہماچل پردیش
|
|
1.6
|
|
جموں و کشمیر
|
|
1.6
|
|
پنجاب
|
|
1.6
|
|
تمل ناڈو
|
|
1.6
|
|
مغربی بنگال
|
|
1.6
|
|
کرناٹک
|
|
1.7
|
|
کیرلا
|
|
1.7
|
|
مہاراشٹر
|
|
1.7
|
|
تلنگانہ
|
|
1.7
|
|
اوڈیشہ
|
|
1.9
|
|
اتراکھنڈ
|
|
1.9
وسیلہ: سیمپل رجسٹریشن سسٹم ، 2017
حکومت ہند کی خاندانی منصوبہ بندی اسکیم تمام ریاستوں/ مرکز کے زیر انتظام علاقوں کے لئے قابل عمل ہیں اور آر ٹی ایف کی تبدیلی کی سطح حاصل کرنے والی ریاستوں / مرکز کے زیر انتظام علاقوں کو انعام دینے کی کوئی تجویز نہیں ہے۔
۔۔۔۔۔۔۔۔۔۔۔
م ن۔ ش س۔ن ا۔
U- 1002
(Visitor Counter : 123
صحت اور خاندانی بہبود کی وزارت
مرکزی وزارت صحت نے ریاستوں/ مرکز کے زیر انتظام علاقوں کے ساتھ ‘‘ہر گھر دستک’’ مہم کے تحت صورتحال اور پیش رفت کا جائزہ لیا
مہم کے دوران کووڈ 19 ویکسی نیشن کی دوسری خوراک میں 11.7 فیصد کا اضافہ
کسی بھی ویکسین کی معیاد ختم نہیں ہونی چاہیے، سرکاری اور نجی سہولیات دونوں میں ؛ دستیاب ویکسین بروقت استعمال کی جائیں
ریاستوں کو مشورہ دیا گیا ہے کہ وہ زیرو ویسٹیج ویکسین کا ہدف رکھیں
ملک گیر سطح پر کووڈ 19ویکسینیشن مہم ‘‘ہر گھر دستک’’ کے نتیجے میں پہلی خوراک کوریج  میں 5.9فیصد کا اضافہ ہوا ہے وہیں اس مہم کے دوران کووڈ 19 ویکسین کی دوسری خوراک کوریج میں 11.7فیصد کا قابل ذکر اضافہ درج کیا گیا ہے۔ اس کی معلومات صحت کے مرکزی سکریٹری جناب راجیش بھوشن نے آج ویڈیو کانفرسنگ کے ذریعے ریاستوں/مرکز کے زیر انتظام علاقوں کے صحت سکریٹیوں اور قومی صحت مشن  کے مینیجنگ ڈائرکٹر کے ساتھ ‘‘ہر گھر دستک’’ مہم کی صور تحال اور پیش رفت کے دوران دی۔
3 نومبر 2021 کو کووڈ 19 ویکسینیشن مہم ‘‘ہر گھر دستک’’ کا آغاز کیا گیا تھا ۔ اس کا مقصد سبھی ریاستوں/مرکز کے زیر انتظام علاقوں میں گھر گھر جاکر سبھی مستفیدین کو کووڈ 19 ویکسین کی پہلی خوراک اور جن کی دوسری خوراک لینے کی مدت پوری ہو چکی ہے ، ان سبھی مستفیدین کواس کی خوراک دینے کے ساتھ ساتھ لوگوں کو بیدار کرنا، انہیں متحد کرنا اور ویکسین دینا ہے۔
صحت کے مرکزی سکریٹری نے اس مہم کو دوران سبھی ریاستوں اور مرکز کے زیر انتظام علاقوں کی کارکردگی اور ان کی کامیابی کی ستائش کی۔ وہیں اس بات کی بھی نشاندہی کی گئی کہ اس مہم نے ویکسینیشن کی رفتار کو آگےبڑھایا ہے لیکن اس پر توجہ دینا اہم ہے کہ قومی سطح پر تقریباً 12 کروڑ مستفیدین کو ابھی بھی ویکسین کی دوسری خوراک لگائی جانی باقی ہے۔
نیچے دئے گیے گراف کووڈ 19 ویکسین کی پہلی اور دوسری خوراک کے لیے ‘‘ہر گھر دستک’’ مہم کی پیش رفت کو ظاہر کرتے ہیں ۔
اب تک ملک میں کووڈ 19 ویکسین کی خوراک کی کل تعداد 125 کروڑ کو پار کر گئی ہے۔ حتمی رپورٹ کے مطابق ان میں سے 79.13 کروڑ مستفیدین کو ویکسین کی پہلی خوراک اور 45.10کروڑ  دوسری خوراک دی گئی ہے۔
ریاستوں کودئے گئے مند درجہ ذیل مشورے :
.1 سبھی مستفیدین کو ویکسین کی خوراک لگائی جائے
.2 اگست اور ستمبر 2021 میں دی گئی خوراکوں کو دھیان میں رکھتے ہوئے ویکسینیشن کی رفتار تیز کرکے بھی مستفیدین کے لیے دوسری خوراک کی کوریج کو یقینی بنانے کے لیے زیر ہدف منصوبہ تیار کریں ۔
.3 یہ یقینی بنائے کہ ریاست میں دستیاب ویکسین کو وقت پر لگایا جا رہا ہے اور سرکاری اور نجی سہولیات مراکز پر کسی خوراک کی مدت ختم نہیں ہو رہی ہے۔
.4 سات ریاستیں  جہاں آغاز میں زیڈ وائی کوو۔ڈی ویکسین لگائی جائں گی۔ وہ اس ویکسین کی شروعات کے لیے ایسے ضلعوں کی پہچان کر سکتے ہیں جہاں بڑی تعداد میں پہلی خوراک نہیں لگائی گئی ہے۔
.5 زیڈ وائی کوو۔ڈی ویکسین کے لیے قومی تربیت پوری ہو چکی ہے۔ منتخبہ ریاستوں کو فارما جیکٹ انجیکٹر پر مبنی اجلاس کا منصوبہ بنانا چاہئے اور ویکسینیشن میں اس کا استعمال کرنے کے سلسلے میں تربیت دینے کے لیے ویکسین لگانے والے طبی اہلکاروں کی شناخت کرنی چاہئے۔
ریاستوں نے دور دراز کے علاقوں میں کوریج کی توسیع کے اپنے تجربے کا اشتراک کیا۔ وہیں صحت کے مرکزی سکریٹری نے ریاستوں سے اپیل کی کہ وہ ویکسین کی خوراک لگانے کے سلسلے میں خاص طور پر جنہیں دوسری خوراک باقی ہے، ایسے طبقوں کے درمیان بیداری بڑاھنے کے لیے مقامی طور پر موثر افراد اور کمیونٹی لیڈران کا بہتر استعمال کریں۔
<><><><><>
ش ح-ا م-ج
13648U.No. :
(Visitor Counter : 147
زراعت اور کاشتکاروں کی فلاح و بہبود کی وزارت
زراعت اور متعلقہ سرگرمیوں کے شعبے نے، غذائی تحفظ کو یقینی بنا کر، ملک کی مجموعی ترقی اور پیشرفت کرنے میں نمایاں کردار ادا کیا: تازہ ترین اقتصادی سروے
سال22-2021 کے دوران زرعی برآمدات، 50.2 ارب امریکی ڈالرمالیت کی بلند ترین سطح پر پہنچ گئیں
اقتصادی سروے 23-2022 کے مطابق، زراعت اور اس سے منسلک سرگرمیوں کے شعبے نے، اپنےآئندہ کے ٹھوس روابط کے ساتھ، غذائی تحفظ کو یقینی بنا کر ملک کی مجموعی ترقی اور پیشرفت کرنے میں نمایاں کردار ادا کیا۔ 22-2021 میں اناج کی 315.72 ایم ٹی اور باغبانی کی فصلوں کی 342.33ایم ٹی کی ریکارڈ پیداوار ہوئی۔ حالیہ برسوں میں، ہندوستان بھی تیزی سے زرعی مصنوعات کے خالص برآمد کنندہ کے طور پر ابھرا ہے۔ 21-2020 میں، ہندوستان سے زراعت اور اس سے منسلک مصنوعات کی برآمدات میں پچھلے سال کے مقابلے میں 18 فیصد اضافہ ہوا۔ 22-2021 کے دوران زرعی برآمدات 50.2 ارب امریکی ڈالر کی بلند ترین سطح پر پہنچ گئیں۔ شاندار کارکردگی کے اس دور کو، حکومت کی طرف سے کسان پیدا کرنے والی تنظیموں کو فروغ دینے، فصلوں کے تنوع کی حوصلہ افزائی کرنے اور میکانائزیشن کے لیے فراہم کردہ تعاون اور زرعی بنیادی ڈھانچے کے فنڈ کی تشکیل کے ذریعے زراعت میں پیداواری صلاحیت کو بہتر بنانے کے لیے کیے گئے اقدامات سے منسوب کیا جا سکتا ہے۔
یہ معلومات زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں فراہم کیں۔
ریلوے کی وزارت
آر پی ایف میں سب انسپکٹر اور کانسٹیبل کی 9000 آسامیوں پر بھرتی کے سلسلے میں وضاحت
ریلوے پروٹیکشن فورس  میں سب انسپکٹرز اور کانسٹیبلوں کی 9000 آسامیوں پر بھرتی کے حوالے سے سوشل اور پرنٹ میڈیا پر غلط پیغام پھیلایا جا رہا ہے۔
تمام متعلقہ افراد کی رہنمائی کے لیے مطلع کیا جاتا ہے کہ آر پی ایف یا وزارت ریلوے کی طرف سے ان کی سرکاری ویب سائٹس یا کسی پرنٹ یا الیکٹرانک میڈیا کے ذریعے ایسا کوئی نوٹیفکیشن جاری نہیں کیا گیا ہے۔
اسٹیل کی وزارت
جناب جیوترادتیہ سندھیا نے مرکزی وزیر فولادکا عہدہ سنبھالا،
نیا چارج شہری ہوا بازی کے علاوہ ہے
نئی دہلی،7 جولائی 2022/
جناب جیوترادتیہ سندھیا نے آج یہاں ادیوگ بھون میں شہری ہوابازی کے وزیر کے اپنے موجودہ قلمدان کے علاوہ مرکزی وزیرفولاد کے عہدے کا چارج سنبھال لیا۔ اسٹیل کی وزارت کے سکریٹری جناب سنجے سنگھ نے وزارت فولاد میں وزیرموصوف کا استقبال کیا۔
نئی تفویض کردہ فولاد کی وزارت کے عہدے کا چارج سنبھالنے کے بعد، جناب جیوترادتیہ سندھیا نے وزیر اعظم اور ملک کے اعتماد اور توقعات کو پورا کرنے کے لیے اپنے عہد کا اظہار کیا۔ وزیر موصوف نےکہا کہ "یہ بات سب کو معلوم ہے کہ اسٹیل کا شعبہ قوم کی تعمیر میں ایک اہم کردار ادا کرتا ہے۔ اس کا مقصد اس شعبے کو اس کی اعلیٰ ترین صلاحیتوں تک لے جانا ہے، تاکہ یہ آتم نربھر بھارت کے نظریہ میں ترقی کا ایک مضبوط انجن بن جائے"۔
جناب سندھیا راجیہ سبھا میں ممبر پارلیمنٹ کے طور پر مدھیہ پردیش کی نمائندگی کرتے ہیں اور شہری ہوا بازی اور اسٹیل کی وزارت کے کابینہ وزیر ہیں۔ وہ پانچ بار رکن پارلیمنٹ بھی رہے ہیں جس میں لوک سبھا کی چار میعادیں شامل ہیں ۔ جناب سندھیا نے عوامی خدمت میں اپنا سفر 2002 میں شروع کیا۔ 2008 میں انہوں نے ٹیلی کمیونیکیشن، پوسٹس اور آئی ٹی کے وزیر مملکت کے طور پر خدمات انجام دیں۔ 2009 میں وزیر مملکت برائے کامرس اینڈ انڈسٹری اور پھر 2012 میں بطور وزیر بجلی  کے عہدے پر فائز رہے۔
جناب سندھیا نے ہارورڈ یونیورسٹی، امریکہ سے اکنامکس میں بیچلر کی ڈگری اور گریجویٹ اسکول آف بزنس، اسٹینفورڈ یونیورسٹی، امریکہ سے ایم بی اے کی ڈگری حاصل کی۔
ش ح۔ ش ت۔ج
Uno-7350
(Visitor Counter : 97
وزارت دفاع
فوجی سربراہ اسرائیل کے دورے پر روانہ
نئی دلّی ،14 نومبر، 2021/
فوجی سربراہ جنرل ایم ایم نروانے 15 سے 19 نومبر 2021 تک اسرائیل کے دورے پر روانہ ہوگئے۔ یہ ان کا اسرائیل کا پہلا دورہ ہے۔
اس دورے کے دوران ، وہ اسرائیلی فوج کے سینئر افسران اوروہاں کے رہنماؤں سے ملاقات کریں گے اور ہند –اسرائیل دفاعی تعلقات کو مزید مستحکم کرنے کے طور طریقوں پرتبادلہ خیال کریں گے۔فوجی سربراہ، سلامتی اداروں کے سینئر افسران کے ساتھ متعدد ملاقاتوں میں دفاع سے متعلق مختلف امور پر تبادلہ خیال کے ذریعے اسرائیل او رہندوستان کے درمیان اعلیٰ دو طرفہ دفاعی تعاون کو آگے بڑھائیں گے۔ وہ اسرائیل کے فوجی سربراہ کے ساتھ گفتگو کریں گے اور اسرائیلی ڈیفنس فورسز  کی بری فوجی دستے کے ہیڈکوارٹر کا دورہ کریں گے۔
سٹرک ٹرانسپورٹ اور شاہراہوں کی وزارت
نئی گاڑیوں کے رجسٹریشن، ڈرائیونگ لائسنس اور پرانی گاڑیوں کو واپس لینے سے متعلق موٹر گاڑی ضوابط میں ترمیم کے لئے عوام سے ان کے مشورے طلب کئے گئے
نئی دہلی، 3/مئی 2020 ۔ سڑک نقل و حمل اور شاہراہوں کی وزارت نے نئی گاڑیوں کے رجسٹریشن، ڈرائیونگ لائسنسوں اور پرانی گاڑیوں کو واپس لینے کے سلسلے میں موٹر گاڑی ضوابط میں مجوزہ ترمیم کے سلسلے میں عوام الناس سمیت سبھی حصص داروں سے دوبارہ ان کے مشورے اور تبصرے طلب کئے ہیں۔ یہ نوٹیفکیشن اس سال 18 مارچ کو جاری کئے گئے تھے، تاہم یہ محسوس کیا گیا کہ حصص داروں کو مزید موقع دیے جانے کی ضرورت ہے، تاکہ وہ نوٹیفکیشن کی دوبارہ جانچ پڑتال کرسکیں اور تبصرے اور مشورے دے سکیں، جو کہ پہلے لاک ڈاؤن کی صورت حال کے سبب متاثر ہوئے۔
اس سلسلے میں 29 مئی 2020 کو دو نوٹیفکیشن جاری کئے گئے تھے، جنھیں www.morth.gov.in پر دیکھا جاسکتا ہے۔
ڈرافٹ نوٹیفکیشن نمبر 336  ایم وی اے اے کے سیکشن 4-28 پر محیط ہے۔ یہ درج ذیل اہم پہلوؤں کا احاطہ کرتا ہے:
- الیکٹرانکس فارم اور دستاویزات کا استعمال 
- آن لائن لرنرس لائسنس
- نیشنل رجسٹر
- ڈیلر پوائنٹ رجسٹریشن
- 60دن پہلے ہی رجسٹریشن کا رینیویل
- 6مہینوں کے لئے عارضی رجسٹریشن جس میں 30 دن کی توسیع کی جاسکتی ہے ۔
- ٹریڈ سرٹیفکیٹ – الیکٹرانک
- الٹریشن، گاڑیوں اور ایڈاپٹیڈ گاڑیوں کا ریٹرو فٹمنٹ
- الٹرڈ گاڑیوں کے معاملے میں انشورنس
دوسرا ڈرافٹ نوٹیفکیشن نمبر 337  ایم وی اے اے کے سیکشن 39-40 پر محیط ہے۔ اس میں درج ذیل پہلو شامل ہیں:
- ڈیفیکٹ والی گاڑیوں کو واپس لینے کی پالیسی
i۔ ری کال سے متعلق پروسیجر
ii۔ انویسٹی گیشن آفیسر کو تفصیلات بتانے سے متعلق پروسیجر
iii۔ انویسٹی گیشن پروسیجر – ٹائم باؤنڈ طریقے پر 
Iv۔ٹیسٹنگ ایجنسیوں کا رول
- مینوفیکچررس، امپورٹرس اور ریٹروفٹرس کی ذمے داریاں
- ٹیسٹنگ ایجنسیوں کی منظوری
مشورے اور کمنٹس ان نوٹیفکیشنوں کی اشاعت کے 60 دنوں کے اندر جوائنٹ سکریٹری ، سڑک نقل و حمل اور شاہراہوں کی وزارت، ٹرانسپورٹ بھون، پارلیمنٹ اسٹریٹ، نئی دہلی۔ 110001  پر بھیجے جاسکتے ہیں۔ پہلے بھیجے گئے کمنٹس کو دوبارہ بھیجنے کی ضرورت نہیں ہے۔
ریلوے کی وزارت
انڈین ریلویز نے ڈیجیٹائزڈ آن لائن انسانی وسائل بندوبست نظام کا آغاز کیا
ایچ آر ایم ایس ریلوے کے موجودہ اور سبکدوش 27 لاکھ ملازمین کے کنبوں پر اثر ڈالے گا
ریلویز کے نظام کی صلاحیت اور پیداواریت کو بہتر بنانے کا قدم
ایچ آر ا یم ایس ریلویز کے کام کاج میں جوابدہی اور شفافیت کو بڑھائے گا
ایچ آر ایم ایس ہندوستان کو ڈیجیٹل طور سے مضبوط سماج اور نالج معیشت میں تبدیل کرنے کے وزیراعظم کے وِژن کو حقیقت بنانے کی سمت میں ایک قدم ہے
ایچ آر ایم ایس سبھی ملازمین کے کام کاج پر بڑا اثر ڈالے گا اور انہیں ٹیکنالوجی کا جانکار بنائیگا
نئی دہلی:26 نومبر، 2020:انڈین ریلویز نے پوری طرح ڈیجیٹل آن لائن انسانی وسائل بندوبست نظام  کا آغاز کیا ہے۔ انسانی وسائل بندوبست نظام  پیداواریت اور ملازمین کی تسلی میں بہتری کافائدہ اٹھانے کیلئے انڈین ریلویز کا ایک اعلیٰ ترجیحی پروجیکٹ ہے۔ یہ ریلویز نظام کی صلاحیت اور بہتری نیز ہندوستان کو ڈیجیٹل طور پر مضبوط سماج اور نالج معیشت میں تبدیل کرنے کے وزیراعظم کے وِژن کو حقیقت بنانے کی سمت میں قدم ہے۔
ایچ آر ایم ایس سے سبھی ملازمین کے کام کاج پر بڑا اثر پڑے گا اور ملازمین ٹیکنالوجی کی زیادہ سے زیادہ جانکاری رکھ سکیں گے۔
ریلوے بورڈ کے چیئرمین اور سی ای او جناب ونود کمار یادو نے آج ویڈیو کانفرنسنگ کے توسط سے ریلوے ملازمین اور پنشن یافتگان کیلئے ایچ آر ایم ایس اور یوزر ڈپو کے درج ذیل ماڈیول لانچ کیے۔
ایمپلائز سیلف سروس  ماڈیول ڈاٹا کی تبدیلی سے متعلق کمیونیکیشن سمیت ایچ آر ایم ایس کے مختلف ماڈیولوں سے انٹریکٹ کرنے میں ریلوے کے ملازمین کو اہل بناتا ہے۔
پروویڈنٹ فنڈ  ایڈوانس ماڈیول کے توسط سے ریلوے ملازمین اپنا پی ایف بیلنس دیکھ سکیں گے اور پی ایف ایڈوانس کیلئے آن لائن درخواست دے سکیں گے۔
سیٹلمنٹ ماڈیول سے سبکدوش ہونے والے ملازمین کی سبھی ادائیگی کا عمل ڈیجیٹل ہوگیا ہے۔ ملازمین آن لائن طریقے سے اپنے سیٹلمنٹ / پنشن بُک لیٹ کو بھر سکتے ہیں۔ سروس تفصیلات آن لائن حاصل کی جاسکتی ہے اور پنشن کا پورا کام آن لائن ہوتا ہے۔ اس سے کاغذ کے استعمال میں کمی آئے گی اور سبکدوش ہورہے ملازمین کے بقایہ جات کی پروسیسنگ کی نگرانی ہوسکے گی۔
انڈین ریلویز نے ان ماڈیولز سے پہلے ہی ایچ آر ایم ایس کے متعدد ماڈیول لانچ کیے ہیں۔ ان میں ایمپلائی ماسٹر ماڈیول ہے جس میں ریلوے ملازمین کےسبھی بنیادی معلومات کی تفصیلات محفوظ رہتی ہے۔ الیکٹرانک سروس ریکارڈ ماڈیول نے ملازمین کے سروس ریکارڈ کو ڈیجیٹل فارمیٹ میں لادیا ہے۔ سالانہ کارکردگی رپورٹ  ماڈیول نے سبھی 12 لاکھ نان گزیٹیڈریلوے ملازمین کی سالانہ کارکردگی اپریزل لکھنے کے عمل کو ڈیجیٹل کردیا ہے۔ کاغذی پاس کی جگہ الیکٹرونک پاس ماڈیول نے لے لیا ہے۔ آفس آرڈر ماڈیول آفس آرڈر جاری کرنے اور نئے ملازمین کے سروس میں شامل ہونے ، عہدے میں ترقی، ملازمین کا ٹرانسفر اور ملازمین کی سبکدوشی سے متعلق ڈیٹا کو اپ ڈیٹ کرنے کاکام کرتا ہے۔
سائنس اور ٹیکنالوجی کی وزارت
ہمالیائی گلیشئر کے راستے میں تبدیلی سے گلیشئر ٹیکٹانکس کے باہمی اثر کو سمجھنے میں مدد مل سکتی ہے
نئی دہلی،23- نومبر 2021/ ہندستان کی پہاڑی ریاست اتراکھنڈ کے پتھوڑا گڑھ ضلع میں واقع اوپری کالی گنگا گھاٹی علاقے میں ایک نامعلوم گلیشئر کامطالعہ کررہے ہندستانی تحقیق کاروں نے بتایاہے کہ گلیشئر نے اچانک اپنا خصوصی راستہ بدل دیا ہے۔ یہ پہلی بار ہے کہ ہمالیاکے گلیشئر سے اس طرح کے راستہ بدلنے کی خبر ملی ہے ، اور تحقیق کاروں نے اس کے لئے آب و ہوا اور ٹکٹانکس یعنی زمین کی بناوٹ دونوں کے جمعہ کردہ اثر کو ذمہ دار ٹھہرایا ہے۔
اس بے نام گلیشئرکا غیر معمولی رویہ واضح طور پر بتاتا ہے کہ نہ صرف آب و ہوا ایک کنٹرول کرنے والا عنصر ہے بلکہ ٹیکٹانکس برفانی آبی خطوں میں اہم کردار ادا کرتی ہے۔ حال ہی میں رشی گنگا میں آئی مصیبت کی تازہ مثال ہے جویہ بتاتی ہے کہ چٹان پر گلیشئر ٹکا ہوا تھا وہ وقت کے ساتھ آہستہ آہستہ کمزور ہوگیا  اور اپنے وسیلے سے الگ ہوگیا ہے۔اس سے صاف ظاہر ہوتا ہے کہ ہمالیہ ایک سرگرم پہاڑی سلسلہ ہے اور یہ بے حد بھربھرا بھی ہےجس کے لئے ٹکٹانکس اور آب و ہوا کا کردار اہم ہوتا ہے۔
حکومت ہند کے سائنس اور ٹکنالوجی کے محکمے کے تحت خودمختار ادارہ اتراکھنڈ کے دہرہ دون میں واڈیا انسٹی ٹیوٹ آف ہمالین جیولوجی  کے سائنس دانوں کی ایک ٹیم نے پایا کہ شمال مشرق کی جانب بہنے والے نامعلوم گلیشئر کے راستے کو روک کرکے اسے جنوب مشرق کی طرف بڑھنے پر مجبور کردیاگیا تھا۔
ریموٹ سنسنگ اور ایک پرانے سروے کی بنیاد پر کئے گئے ایک مطالعہ سے یہ اندازہ لگایا گیا کہ اس گلیشئر پرکسی سرگرم فالٹ اور آب وہوا کی تبدیلی کا اثر پڑا ہے۔ٹکٹانکس سرگرمی اورموسمی حالات نے تبدیلی نے اس گلیشئر کا رخ اور شکل بدل دی تھی۔ ایک فعال فالٹ نے ایک اسکارپ پیدا کیا جس کی اونچائی تقریباً ڈھائی سو میٹر شمال تک ہوتی ہے۔فالٹ کی لمبائی 6.2 کلو میٹر ہے اور اس کا رجحان شمال مغرب –جنوب مشرق کی جانب ہے۔
ڈبلیو آئی ایچ جی کی ٹیم نے پایاکہ پانچ کلو میٹر طویل نامعلوم گلیشئرجو کٹی نام کی وادی میں تقریباً چار کلو میٹر 2 علاقوں میں پھیلا ہے، نے اچانک اپنا رخ بدل لیا ہے۔ لاسٹ گلیشئر میکسیما  اور ہولوسین کےدرمیان کے وقت کے دوران ٹکٹانکس طاقت کے کم ہونے کے نتیجے میں یا آگے چل کر مڑ گیا۔ اور آخر میں پاس میں واقع سمجک چونکی نام میں مل گیا۔ یہ گلیشئر کا ایک انوکھا برتاؤ اور گلیشئر کے رفتار سائنس کا ایک ایسی کوئی قسم اب تک نہیں دیکھی گئی۔
مطالعہ سے یہ اشارہ ملتا ہے کہ موسم ہی ایک واحد وجہ نہیں ہے جس کے سبب فعال پہاڑی سلسلہ ہمالیہ میں آفات آتی ہیں، بلکہ گلیشیئر کے کیچمنٹ ٹکٹانکس کا بھی اہم کردار ہوتا ہے۔
اس سے گلیشئر مطالعہ کے میدان میں خاص طور سے گلیشئر-ٹکٹانک اندرونی سرگرمی کے ذریعہ گڑھی گئی زمینی شکلوں میں تبدیلی اور اس کے پیدا ہونے پر مرکوز ایک نئے نظریہ کے لئے دروازے کھلتے ہیں۔
اشاعت کا لنک۔https://link.springer.com/article/10.1007/s12303-021-0030-6
مزید معلومات کے لئے ڈاکٹر منیش مہتا  سے رابطہ کیا جاسکتا ہے۔
وادی کے ماضی اور حال کے پس منظر کو دکھانے والی ہماری کھوج پر مبنی خیال اشکال پچھلا پس منظراور  حالیہ پس منظر ۔ ہم نےا ندازہ لگایاہے کہ دو گلشیئر وادیاں رہی ہوں گی ، جو بعد میں گلیشئر کی رفتار ا ور ٹیکٹانکس سرگرمی کی وجہ سے جڑ گئیں۔
ش ح۔ ش ت۔ج
Uno-13185
(Visitor Counter : 190
نائب صدر جمہوریہ ہند کا سکریٹریٹ
نائب صدر جمہوریہ نے آندھرا پردیش اور تلنگانہ میں ثقافت اور سیاحت کے منصوبوں کا جائزہ لیا
عہدیداروں نے جناب نائیڈو کو ریاستوں میں وزارتوں کے پروجیکٹوں کی صورتحال سے آگاہ کیا
نائب صدر جمہوریہ جناب ایم وینکیا نائیڈو نے آج آندھرا پردیش اور تلنگانہ ریاستوں میں ثقافت اور سیاحت سے متعلق پروجیکٹوں کی صورت حال کا جائزہ لیا۔
وزیر جناب جی کشن ریڈی کی قیادت میں سیاحت کی وزارت اور ثقافت کی وزارت کے عہدیداروں نے نائب صدر جمہوریہ کو ریاستوں میں پروجیکٹوں کی پیش رفت کے بارے میں تفصیلی پریزنٹیشن دیا۔ جناب نائیڈو نے آندھرا پردیش اور تلنگانہ کی ریاستی حکومتوں کے ساتھ قریبی تال میل سے کام کرتے ہوئے پروجیکٹوں کی جلد تکمیل کا مشورہ دیا۔
واضح رہے کہ جناب نائیڈو نے گزشتہ ماہ 28 جولائی کو بھی وزیر جناب کشن ریڈی سے ملاقات کی تھی اور انہیں ان ریاستوں میں زیر التوا کاموں کے بارے میں بتایا گیا تھا۔ جناب نائیڈو آندھرا پردیش تنظیم نو قانون، 2014 کے تحت قائم کیے جانے والے پروجیکٹوں اور اداروں کی جلد تکمیل اور مکمل آپریشنلائزیشن کے لیے مختلف وزارتوں اور محکموں کی باقاعدگی سے رہنمائی کرتے رہے ہیں۔
وزارت سیاحت کی پیشکش  کے دوران، عہدیداروں نے جناب نائیڈو کو سودیش درشن اسکیم  اور پرشاد اسکیم  کے تحت مکمل ہونے والے پروجیکٹوں کے بارے میں بتایا۔ انہوں نے ریاستوں میں عمل آوری کے مختلف مراحل میں چل رہے سیاحت سے متعلق دیگر منصوبوں کی تفصیلات بھی بیان کیں۔
ثقافت کی وزارت کے ذریعہ پریزنٹیشن کے دوران، عہدیداروں نے جناب نائیڈو کو ہزاروں ستون والے مندر، ہنم کونڈہ، ویربھدریشور سوامی مندر، لیپاکشی، چارمینار، حیدرآباد اور دیگر کے ساتھ ساتھ کنزرویشن سے متعلق جاری اہم کاموں کے بارے میں بتایا۔ انہوں نے عجائب گھروں، پرفارمنگ آرٹس، زونل ثقافتی مراکز، لائبریریوں اور دیگر اداروں کے لیے فنڈ مختص کرنے اور منصوبوں کے بارے میں بھی تفصیلی جانکاری دی۔
نائب صدر جمہوریہ نے پیش رفت کے لئے عہدیداروں کی ستائش کی اور انہیں مشورہ دیا کہ وہ پروجیکٹوں کی جگہ کا باقاعدگی سے فیلڈ وزٹ کریں اور ان میں تیزی لانے کے لئے ذاتی پہل کریں۔
جدید اور قابل تجدید توانائی کی وزارت
بجلی اور این آر ای کے مرکزی وزیر جناب آر کے سنگھ نے نیشنل گرین ہائیڈروجن مشن کے سلسلے میں اسٹیک ہولڈرز سے بات چیت کی
1. نیشنل گرین ہائیڈروجن مشن ہندوستان کو دنیا میں گرین ہائیڈروجن کا ایک سرکردہ پروڈیوسر اور سپلائر بنائے گا۔
2. اس کے نتیجے میں صنعت کے لیے پرکشش سرمایہ کاری اور کاروباری مواقع پیدا ہوں گے۔
3. ڈی کاربنائزیشن اور توانائی کی آزادی کے لیے ہندوستان کی کوششوں میں نمایاں تعاون کرے گا۔
4. روزگار اور معاشی ترقی کے مواقع پیدا کریں گے۔
5. یہ مشن ملک میں گرین ہائیڈروجن ماحولیاتی نظام کی ترقی کو آگے بڑھائے گا۔
6. ہدف شدہ پیداواری صلاحیت کل سرمایہ کاری میں 8 لاکھ کروڑ روپے سے زیادہ لائے گی اور اس کے نتیجے میں 6 لاکھ سے زیادہ صاف ملازمتیں پیدا ہوں گی۔
7. مشن دیگر مشکل سے کم کرنے والے شعبوں میں پائلٹ پروجیکٹوں کی مدد کرے گا۔
8. مشن آر اینڈ ڈی منصوبوں کی بھی حمایت کرے گا۔
کل کابینہ کی طرف سے نیشنل گرین ہائیڈروجن مشن کو منظوری دینے کے بعد، جناب آر کے سنگھ، بجلی اور نئی اور قابل تجدید توانائی کے مرکزی وزیر نے آج اسٹیک ہولڈرز کے ساتھ بات چیت کی صدارت کی۔
جناب آر کے سنگھ نے اسٹیک ہولڈرز کو مطلع کیا کہ یہ مشن ہندوستان کو دنیا میں گرین ہائیڈروجن کا ایک سرکردہ پروڈیوسر اور سپلائر بنائے گا۔ اس مشن کے نتیجے میں صنعت کے لیے پرکشش سرمایہ کاری اور کاروبار کے مواقع پیدا ہوں گے، ڈیکاربنائزیشن اور توانائی کی آزادی کے لیے ہندوستان کی کوششوں میں نمایاں تعاون دیں گے، اور روزگار اور اقتصادی ترقی کے مواقع بھی پیدا ہوں گے۔
وزیر موصوف نے مزید کہا کہ یہ مشن ملک میں گرین ہائیڈروجن ایکو سسٹم کی ترقی کو آگے بڑھائے گا تاکہ مانگ پیدا کرنے کی سمت میں کئی اقدامات کیے جائیں، سپلائی سائیڈ کو تقویت ملے گی جبکہ ریگولیٹری فریم ورک، ٹیکنالوجی اور اختراع پر کام کیا جائے گا تاکہ گرین ہائیڈروجن کی استطاعت میں اضافہ ہو۔
مشن کا ہدف 2030 تک تقریباً 125 گیگا واٹ کی قابل تجدید توانائی کی صلاحیت کے ساتھ گرین ہائیڈروجن کی سالانہ کم از کم 5 ایم ایم ٹی  کی گنجائش پیدا کرنا ہے۔ جس کے نتیجے میں 6 لاکھ صاف ستھرے روزگار کے مواقع پیدا ہوں گے۔
یہ بھی بتایا گیا کہ مشن دیگر مشکل سے کم کرنے والے شعبوں جیسے اسٹیل، طویل فاصلے تک بھاری ڈیوٹی کی نقل و حرکت، جہاز رانی، توانائی ذخیرہ کرنے وغیرہ میں فوسل فیول اور فوسل فیول پر مبنی فیڈ اسٹاک کو گرین ہائیڈروجن میں تبدیل کرنے کے لیے پائلٹ پروجیکٹوں کی حمایت کرے گا۔ اسderivatives یہ مشن آر اینڈ ڈی منصوبوں کی بھی حمایت کرے گا اور ضوابط، معیارات اور سرٹیفیکیشن کے لیے ایک مضبوط فریم ورک تیار کرے گا۔